Словенци у Републици Српској () грађани су словеначког поријекла, који живе и раде на територији Републике Српске. Словенци су на просторима данашње Републике Српске присутни још за вријеме постојања Отоманске империје. Највећи број Словенаца долази током Босанско-херцеговачког устанка како би се борио у устаничкој војсци. Након аустроугарске окупације словеначки индустријалци насељавају просторе Српске, због великих шумских богатстава која им користе за покретање дрвопрерађивачких послова. Словенци су на територији Републике Српске активно присутни и данас, а своје активности усмјерене ка очувању језика, куктуре, обичаја и традиције углавном спроводе у оквиру својих удружења, док је кровно удружење, Удружење Словенаца Републике Српске „Триглав”.